**JAVNI POZIV ZA LETO 2024**

**ZA SOFINANCIRANJE PROJEKTOV NEVLADNIH ORGANIZACIJ, IZBRANIH NA RAZPISIH, SOFINANCIRANIH IZ PRORAČUNA EVROPSKE UNIJE ali URADA ZA FINANČNI MEHANIZEM, Evropskega združenja za prosto trgovino – EFTA**

**Obrazec št. 4: Izjava prijavitelja o izpolnjevanju in sprejemanju pogojev javnega poziva**

**IZJAVA PRIJAVITELJA O IZPOLNJEVANJU IN SPREJEMANJU POGOJEV JAVNEGA POZIVA**

|  |  |
| --- | --- |
| Naziv prijavitelja: |  |
| Naslov projekta: |  |

Pod materialno in kazensko odgovornostjo izjavljamo, da so podatki, ki so podani v prijavi na Javni poziv za leto 2024 za sofinanciranje projektov nevladnih organizacij, izbranih na razpisih, sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (v nadaljevanju: javni poziv) resnični, ne vsebujejo lažnih, zavajajočih, netočnih in nepopolnih podatkov ter da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo vso odgovornost.

S podpisom izjave soglašamo, da lahko Ministrstvo za javno upravo zahteva dodatna pojasnila ali dokazila v zvezi z ugotavljanjem verodostojnosti navedenih podatkov v prijavi na javni razpis ter da lahko za potrebe tega javnega poziva pridobi dokazila glede izpolnjevanja pogojev iz uradnih evidenc ali jih preveri na terenu.

Izjavljamo:

1. da smo nevladna organizacija, ki izpolnjuje pogoje določene v 2. členu Zakona o nevladnih organizacijah[[1]](#footnote-1);
2. da smo vodilna ali partnerska organizacija v projektu, ki je bil izbran na enem izmed razpisov, sofinanciranih iz proračuna Evropske unije ali s strani Urada za finančni mehanizem, Evropskega združenja za prosto trgovino – EFTA (v nadaljnjem besedilu: Urad za finančni mehanizem);
3. da je bil projekt, za katerega zaprošamo za finančni prispevek, izbran v okviru programa EU ali Urada za finančni mehanizem, ki določa odstotek finančnega prispevka za projekt ali pa je odstotek določen v pogodbi prijavitelja projekta;
4. da se projekt, za katerega zaprošamo za finančni prispevek, izvaja na dan oddaje prijave na javni poziv**, oziroma se je pričel izvajati po objavi Javnega poziva za obdobje 2022–2024** za sofinanciranje projektov nevladnih organizacij izbranih na razpisih sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (Uradni list RS, št. 132/2022 z dne 14. 10. 2022) **in se zaključi najkasneje do objave tega javnega poziva**;
5. da projekt, za katerega zaprošamo za finančni prispevek, ni bil izbran na Javnem pozivu za obdobje 2022–2024 za sofinanciranje projektov nevladnih organizacij, izbranih na razpisih, sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (Uradni list RS, št. 132/2022 z dne 14. 10. 2022) ali Javnem pozivu za leto 2021 za sofinanciranje projektov nevladnih organizacij, izbranih na razpisih, sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (Uradni list RS, št. 31/2021 z dne 5. 3. 2021) ali Javnem pozivu za leto 2020 za sofinanciranje projektov nevladnih organizacij, izbranih na razpisih, sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (Uradni list RS, št. 97/20 z dne 10. 7. 2020);
6. da imamo v Republiki Sloveniji odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES);
7. da imamo poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo prijave na javni poziv oziroma vrednost neplačanih zapadlih obveznosti ne znaša 50 EUR ali več;
8. da nismo v stečajnem postopku, postopku prenehanja delovanja, postopku prisilne poravnave ali postopku likvidacije;
9. da zaprošena višina finančnih sredstev, ki je predmet sofinanciranja po tem javnem pozivu, vključno z že odobrenimi javnimi sredstvi za sofinanciranje EU projekta ali projekta Urada za finančni mehanizem, ne presega 90 % višine lastnega finančnega prispevka;
   1. da v primeru, če smo na predmetni javni poziv prijavili dva projekta, zaprošena višina finančnega prispevka ne presega 150.000,00 EUR za vsak posamezni projekt;
   2. da v primeru, če smo na predmetni javni poziv prijavili tri ali več projektov, zaprošena višina finančnega prispevka ne presega 100.000,00 EUR za vsak posamezni projekt;
10. da za finančni prispevek, ki je predmet sofinanciranja po tem javnem pozivu, nismo in ne bomo pridobili sredstev iz drugih javnih virov;
11. da smo preučili besedilo javnega poziva in sprejemamo vse pogoje in ostale zahteve vsebovane v njem;
12. da smo seznanjeni z vsebino vzorca pogodbe, ki je sestavni del javnega poziva;
13. da bomo v primeru nenamenske porabe sredstev, nespoštovanja pogodbenih določil ali ugotovitvi dvojnega financiranja projekta vrnili vsa prejeta sredstva, skupaj s pripadajočimi obrestmi;
14. da so vsi podatki, ki smo jih navedli v prijavi na javni poziv, resnični in dokazljivi in smo seznanjeni z dejstvom, da je navedba neresničnih podatkov in informacij osnova za prekinitev pogodbe in vračilo že prejetih sredstev z zakonitimi zamudnimi obrestmi;
15. da dovoljujemo objavo podatkov z namenom vodenja tega javnega poziva in objave rezultatov na spletni strani Ministrstva za javno upravo RS, skladno z zakonom, ki ureja dostop do informacij javnega značaja in zakonom, ki ureja varstvo osebnih podatkov.

V kolikor organizacija ne posluje z žigom, to navedite.

|  |  |  |
| --- | --- | --- |
| Kraj in datum: | Žig | Podpis odgovorne osebe prijavitelja: |

1. *Iz ustanovitvenega akta mora izhajati tudi, da v primeru prenehanja organizacija, po poravnavi vseh obveznosti, svoje premoženje prenese na drugo nevladno organizacijo z enakim ali podobnim namenom ali nepridobitno pravno osebo javnega prava. V kolikor tega pogoja ne izpolnjujete, se s podpisom te izjave zavezujete, da boste uskladitev ustanovitvenega akta izpolnili ob prvi spremembi po podaji izjave.* [↑](#footnote-ref-1)